**Zápisnica č. 2/2021 zo zasadnutia VV SZVM dňa 14.5.2021**

Prítomní: Marián Jung, Juraj Kubíček, Ľubica Majerčíková, Marián Majerčík, Jaroslav Baláž st., Ladislav Herbanský, Miroslav Bazinský, Rasťo Čulík, Michal Jankovič, Andrea Polková

Ospravedlnený: Ingrid Bošková, Mário Lamy

Hostia: Jaroslav Baláž ml., Václav To

Program:

1. Privítanie prítomných, overenie funkčnosti pripojenia a oboznámenie s programom
2. Kontrola uznesení
3. Oboznámenie s čerpaním finančných prostriedkov v mesiacoch 04 – 05/2021
4. Príprava konferencie
5. Poplatky a licencie
6. JET SURF
7. Kalendár pretekov
8. Pravidlá nerýchlostných kategórií
9. Diskusia – rôzne
10. Uznesenia
11. Záver
12. Predseda VV SZVM Marián Jung privítal všetkých prítomných, overil technickú funkčnosť on-line pripojenia prítomných a oboznámil ich s programom VVSZVM.
13. Predseda VV SZVM Marián Jung v tomto bode skonštatoval, že uznesenia z rokovania VV SZVM v mesiaci apríli sú vo väčšej miere splnené. Doplnenie údajov do informačného systému MŠVVaŠ SR ešte prebieha.
14. V tomto bode predseda VV SZVM informoval prítomných o  čerpaní finančných prostriedkoch v mesiacoch apríl - máj 2021 a o tom, že za posledný mesiac neboli realizované žiadne platby. Na účet boli prijaté členské príspevky niektorých klubov. Členov VV SZVM oboznámil, že čerpanie financií je možné pozrieť si na webovej stránke szvm.sk
15. Predseda VV SZVM informoval prítomných, že potrebné zorganizovať konferenciu SZVM. Vzhľadom na stále pretrvávajúcu situáciu a začiatok niektorých športových podujatí sú k dispozícii termíny 18.06.2021, 19.06.2021 alebo 20.06.2021. Na základe spoločnej diskusie sa VV SZVM dohodol na termíne konania konferencie dňa 19.06.2021 v Piešťanoch o 15:00 hod. VV SZVM pripraví a rozpošle všetkým klubom pozvánku na konferenciu.

Predseda VV SZVM ďalej prítomných informoval, že je potrebné pripraviť k schváleniu na konferenciu finálny kalendár pretekov, rozpočet, ktorý bude rozpoložkovaný podľa pokynov MŠVVaŠ SR a predsedom jednotlivých kategórií upozornil, aby nezabudli na predloženie výročnej správy.

1. Pán Juraj Kubíček - tajomník VV SZVM informoval všetkých prítomných o poplatkoch, ktoré je potrebné predložiť k schváleniu na konferenciu. Jedná sa o tieto návrhy:

 - členský príspevok zvýšiť z 3,50 na 5,00 eur,

 - národná licencia bez zmeny 30,00 eur,

 - medzinárodná licencia znížiť na 50,00 eur.

Zmeny jednotlivých príspevkov boli zdôvodnené a VV SZVM prerokované.

1. V tomto bode predseda VV SZVM informoval prítomných, že pretekárom JET SURFOV už začali preteky a požiadali o vydanie licencií (zatiaľ 3 + 1). Vzhľadom na túto skutočnosť je potrebné, aby do konania konferencie predložili pravidlá, kalendár pretekov a menný zoznam s počtom pretekárov.
2. Predseda VV SZVM informoval prítomných o plánovaných podujatiach pretekov jednotlivých kategórií. Zatiaľ je naplánovaných 6 kôl rýchlostných pretekov, SP Formuly Future, M-SR Formuly Future a zatiaľ aj MS Formuly Future, ktoré by sa mali konať pravdepodobne v Portugalsku. Ďalej sa doplnil kalendár o M-SR vznášadiel, ktoré sa budú konať 24. – 25.9.2021 v Trenčíne. Kalendár podujatí je tiež k dispozícii na webovej stránke szvm.sk.
3. V tomto bode pán Michal Jankovič predložil pravidlá nerýchlostných kategórií pre mládež. Nakoľko boli pravidlá jednotlivým členom poslané tesne pred konaním VV SZVM, predseda VV SZVM členov informoval v stručnosti o ich obsahu. Po krátkej diskusií sa dospelo k záveru, že by sa nemalo robiť niečo, čo už sa realizuje prostredníctvom FORMULY FUTURE, ale nech sa realizuje niečo čo bude prínosom pre SZVM. Pravidla boli doporučené na prepracovanie.
4. V diskusii sa členovia VV SZVM zaoberali zapožičiavaním zväzových člnov, kontrolou lodných denníkov, výrobou sedačky do člna pre Formulu Future.
* Člny sa budú zapožičiavať prostredníctvom zmluvy/dohody o zapožičaní. Každý klub si bude mať možnosť čln vyzdvihnúť v BA a rovnako aj vrátiť do BA.
* Pri kontrole lodných denníkov boli niektoré denníky nesprávne vypísané, a preto J. Kubíček navrhol, aby bol lodný denník vypisovaný na loď, prípadne ak jazdia dvaja, je nutné kilometre rozdeliť
* Predseda VV SZVM informoval prítomných o meškaní dodávky sedačky pre čln Formuly Future. Dodávka sedačiek však nemešká len nám, ale aj Čechom a Litevcom.

1. Uznesenia:

VV SZVM berie na vedomie:

* Čerpanie finančných prostriedkov za obdobie 04 – 05/2021
* Návrhy jednotlivých poplatkov

VV SZVM schvaľuje:

* Termín usporiadania konferencie SZVM

VV SZVM ukladá:

* Poslať pozvánku a podklady k schváleniu na plánovanú konferenciu SZVM

Termín: Zodpovedný:

* Predložiť výročné správy jednotlivých kategórií

Termín: Zodpovedný:

* Doplniť údaje z JET SURF

Termín: Zodpovedný:

* Prepracovať pravidlá pre kategóriu nerýchlostný - mládež

Termín: Zodpovedný:

1. Na záver predseda VV SZVM poďakoval všetkým prítomným za účasť a ukončil On-line rokovanie.

Predseda VV SZVM : Marián Jung

Zapisovateľ: Mgr. Ľubica Majerčíková

Overovateľ: